open-index/open-wikipedia-markdown huggingface dataset:
April Morning (cinta)

:*Iste articlo ye sobre una cinta estausunidense y canadiense de 1988 de drama belico historico; ta atros usos, se veiga *'April Morning***,


***April Morning*** (títol orichinal en [[Idioma anglés|anglés]], en [[Idioma aragonés|aragonés]] ***Maitín d'abril***, estrenada en [[Aragón]] con o títol en [[Idioma castellano|castellano]] de ***Tierra de héroes***, en aragonés ***Tierra d'herois**') ye una cinta (un telefilm) de cine de drama belico historico coproducida por o cine estausunidense y lo cine canadiense estrenada l'anyo 1988, dirichida por Delbert Mann seguntes un guión adaptau por James Lee Barrett (basau en *[[April Morning (novela)|April Morning]]*, una novela escrita por Howard Fast y publicada en 1961), con una banda sonora orichinal d'Allyn Ferguson, una dirección de fotografía de Frank Tidy y una producción cinematografica de Delbert Mann ta las productoras Hallmark Hall of Fame Productions, Robert Halmi, Samuel Goldwyn Television y The Samuel Goldwyn Company. Conta con un elenco d'o cual en fan parte, entre d'atros actors, Tommy Lee Jones, Susan Blakely, Chad Lowe, Robert Urich, Meredith Salenger, Rip Torn, Joan Heney, Nicholas Kilbertus, Griffith Brewer, Thor Bishopric, Joel Miller, Brian Furlong, Anthony Ulc, Philip Spensley, Peter Colvey, Alan Mozes, Jeannie Walker y Gary Plaxton.

Moses Cooper ye un colono que vive en Lexington (Massachusetts) con su familia, incluyiu lo suyo fillo Adam, amán de fer 16 anyadas. Partidario d'a independencia d'as clamadas Trece colonias britanicas en America d'o Norte, fa parte d'a milicia local, a la vegada que preba de calmar y protecher a su fillo gran (encara que iste creye que el fa de menos). Bel día un d'os vecinos de Lexington explica que tropas de l'exercito britanico l'han interrogau y li han quitau a polvora que transportaba en un carro (y que de feito él heba robau a los britanicos) y que l'han maltractau. Una part d'a milicia s'exalta con ixo, y a la fin cuan en Lexington conoixen que tropas britanicas marchan enta Concord ta destruyir un deposito d'armas, a milicia de Lexington decide fer cara a los britanicos. Moses a la fin accepta que su fillo partecipe en a milicia y cuan plegan os britanicos soldaus y milicia se preparan ta luitar, pero ixo que precipita los escaicimientos ye un disparo feito fuera d'os dos grupos, disparando los soldaus contra la milicia y matando a Moses, encara que Adam consigue fuyir, decidiu a continar a luita contra los britanicos dimpués d'ixa primera batalla d'a Guerra d'Independencia d'os Estaus Unius, escaicida lo 19 d'abril de 1775.

A cinta s'ambienta en Lexington (Massachusetts) en l'anyo 1775, y las suyas escenas se filmoron en Québec (Québec) en Canadá.

*April Morning* ye un telefilm que ha recibiu bels premios y nominacions.

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''April Morning'' en Internet Movie Database.
Quantez

***Quantez*** (títol orichinal, estrenada en Aragón con ixe mesmo títol) ye una cinta de cine de western dramatico de cine estausunidense estrenada l'anyo 1957, dirichida por Harry Keller seguntes un guión adaptau por R. Wright Campbell (basau en una historia d'Ann Edwards y R. Wright Campbell), con una banda sonora orichinal de Herman Stein, una dirección de fotografía de Carl E. Guthrie, una producción cinematografica de Gordon Kay ta la productora cinematografica Universal Pictures y un elenco d'o cual en fan parte, entre d'atros actors, Fred MacMurray, Dorothy Malone, James Barton, Sydney Chaplin, John Gavin, John Larch y Michael Ansara.

Heller ye lo chefe d'un grupo de bandius que han feito un robo, a on han matau a un hombre. Perseguius por una patrulla, marchan fuyindo enta Mexico, acompanyaus d'a muller de Heller. O grupo el forman Gentry (un pistolero experimentau), Teach (un choven sin muita experiencia) y Gato (un blanco, encara que criau por los apaches). Malas que plegan en o lugarón de Quantez ta refuchiar-se y pasar a nueit, el troban disierto. Quedan sorprendius, menos Gato, que ha visto una advertencia d'os apaches ta que los blancos albandonen o lugar, pero no diz cosa. Bien luego prencipian as tensions entre éls: Gato busca a Delgadito, lo chefe d'os apaches, ta pactar con él a muerte d'os suyos companyeros y repartir con os apaches o botín; Heller busca matar a los suyos companyeros ta quedar-se con tot; Chaney quiere marchar bien luego d'o lugar; y Gentry y Teach s'intresan por Chaney. O problema ye que, amás, s'han quedau sin caballos ta poder marchar. De rapiconte i plega Puritan, un cantaire espedregacamins, a qui Heller demana que cante. A canción tracta d'un famoso bandiu, John Coventry, y Puritan para cuenta de que Gentry ye en realidat Coventry, que preba de deixar entazaga la suya vida anterior. Heller ha decidiu matar a Puritan ta apropiar-se d'o suyo caballo y asinas poder fuyir, pero la decisión de Coventry de deixar-lo marchar precipita los feitos y fa esclatar os problemas d'o grupo.

A cinta s'ambienta en bel momento indeterrminau d'a segunda metat d'o sieglo XIX en bel puesto tamién indeterminau de l'ueste d'os Estaus Unius; y las suyas escenas se filmoron en Sonoita (Arizona) y Lucerne Valley (California), amás d'en os Universal Studios en Universal City, tamién en California.

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''Quantez'' en Internet Movie Database.
*  ''Quantez'' en l**[[American Film Institute Catalog]]'' de l**American Film Institute*.
*  [https://letterboxd.com/film/quantez/ *Quantez''] en Letterboxd.
Day of the Badman

***Day of the Badman*** (títol orichinal en anglés, en aragonés ***O día d'os malafolla***, estrenada en Aragón con os títols en castellano de ***La hora de la verdad*** y ***Sheriff, hora H***, en aragonés ***La hora d'a verdat*** y ***Sheriff, hora H***) ye una cinta de cine de western dramatico de cine estausunidense estrenada l'anyo 1958, dirichida por Harry Keller seguntes un guión adaptau por Lawrence Roman (basau en una historia de John W. Cunningham), con una banda sonora orichinal de Hans J. Salter, una dirección de fotografía d'Irving Glassberg, una producción cinematografica de Gordon Kay ta la productora cinematografica Universal Pictures y un elenco d'actors formau por Fred MacMurray, Joan Weldon, John Ericson, Robert Middleton, Marie Windsor, Edgar Buchanan, Eduard Franz, Skip Homeier, Peggy Converse, Robert Foulk, Ann Doran, Lee Van Cleef, Eddy Waller, Christopher Dark, Don Haggerty, Chris Alcaide y Tom London, entre d'atros.

Jim Scott ye lo chuez d'o lugar. Ha de condenar a la pena de muerte a un asasino, pero la familia d'iste, dirichida por Charlie Hayes, ye decicida a impedir-lo por cualsiquier medio, incluyida la violencia, y vienen enta lo lugar decidius a conseguir a lo menos commutar a pena de muerte por un destierro. Scott quiere aplicar a lei, pero mesmo lo "sheriff" d'o lugar, Barney Wiley, que la mayoría d'os suyos habitants, tienen medrana por a situación. Scott prene la iniciativa con un "sheriff" pogoso, pero la suya actitut cambia cuan descubre que la suya novia, Myra, s'ha enamorau de Wiley.

A cinta s'ambienta en bel momento indeterminau d'a segunda metat d'o sieglo XIX en bel puesto tamién indeterminau de l'ueste d'os Estaus Unius; y las suyas escenas se filmoron en os Universal Studios en Universal City (California).

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
*  ''Day of the Badman'' en Internet Movie Database.
*  ''Day of the Badman'' en l**[[American Film Institute Catalog]]'' de l**American Film Institute*.
*  [https://letterboxd.com/film/day-of-the-badman/ *Day of the Badman*] en [[Letterboxd]].
*  [https://www.rottentomatoes.com/m/day_of_the_bad_man_2011 *Day of the Badman''] en Rotten Tomatoes.
Lista de comunas d'Alier

Lista d'as 317 comunas d'o departamento d'Alier por orden alfabetico, con o suyo codigo INSEE y o suyo codigo postal prencipal:

## Se veiga tamién
* Cantons d'Alier
The Hurricane Heist

***The Hurricane Heist*** (títol orichinal en anglés, en aragonés ***L'atraco de l'huracán***, estrenada en Aragón con o títol d***'Operación: Huracán***) ye una cinta de cine de desastres d'acción coproducida por o cine estausunidense, lo cine britanico y lo cine bulgaro estrenada l'anyo 2018, dirichida por Rob Cohen seguntes un guión adaptau por Scott Windhauser y Jeff Dixon (basau en una historia d'Anthony Fingleton y Carlos Davis), con una banda sonora orichinal de Lorne Balfe, un dirección de fotografía de Shelly Johnson y una producción cinematografica de Karen Baldwin, Mark Damon, Moshe Diamant, Christopher Milburn, Danny Roth, Michael Tadross Jr. y Damiano Tucci ta las productoras Foresight Unlimited, Parkside Pictures, Windfall Productions y Tadross Media Group. Fan parte de l'elenco d'a cinta Toby Kebbell, Maggie Grace, Ryan Kwanten, Ralph Ineson, Melissa Bolona, Ben Cross, Christian Contreras, James Cutler, Jimmy Walker, Ed Birch, Moyo Akandé, James Barriscale, Mark Basnight, Keith D. Evans, Mark Rhino Smith y Brooke Johnston, entre d'atros.

En 1992 l'huracán "Andrew" de categoría 5 plegó enta una ciudat d'Alabama cuan Will y Breeze Rutledge i marchaban con su pai. A furgoneta s'avarió y lo pai morió. En 2018 un atro huracán de categoría 5 clamau "Tammy" s'amana enta la ciudat. Casey Corbyn, una funcionaria d'a Reserva Federal d'Estaus Unius, contacta con Breeze, que agora treballa como tecnico de mantenimiento, ta que repare un chenerador en un deposito federal de diners destinaus a la suya destrucción. Connor Perkins, un achent corrupto, aproveita l'huracán ta dentrar en l'edificio con l'obchectivo d'apropiar-se de 600 millons de dólars, con l'aduya de dos hackers informaticos y d'una chicota banda. Pero cuan hackers no consiguen ubrir as camaras a on son os diners, deducen que Corbyn ha cambiau os codigos y lo grupo d'asaltants ninvía a dos hombres a buscar-la. Prencipian os diaparos, pero a la fin qui salva a Corbyn ye Will, qui treballa en o Servicio Meterorolochico Nacional. Marchan a demanar aduya a lo "sheriff" pero descubren que iste fa parte d'o grupo d'asaltants, chunto con os suyos aduyants, y prencipia una luita d'os asaltants ta conseguir os codigos y de Corbyn y Will ta evitar-lo y rescatar a los secuestraus, entre éls a Breeze.

A cinta s'ambienta en dos momentos diferents, 1992 y 2018, en una ciudat ficticia d'{{Alabama]], y las suyas escenas se filmoron en Sofiya y Vakarel (oblast de Sofiya).

## Elenco

## Se veiga tamién
* Cine en 2018.
* Cintas de 2018.

## Referencias

## Vinclos externos
*  ''The Hurricane Heist'' en Internet Movie Database.
Barbarosa

***Barbarosa*** (títol orichinal, estrenada en Aragón con ixe mesmo títol) ye una cinta de cine estausunidense de cine de western comico, dramatico y romantico estrenada l'anyo 1982, dirichida por Fred Schepisi seguntes un guión orichinal de William D. Wittliff, con una banda sonora orichinal de Bruce Smeaton, una dirección de fotografía d'Ian Baker, una producción cinematografica de Paul N. Lazarus III ta las productoras Universal Pictures y Associated Film Distribution y un elenco d'actors d'o cual en fan parte, entre d'atros, Willie Nelson, Gary Busey, Gilbert Roland, Isela Vega, Danny De La Paz, Alma Martinez, George Voskovec, Sharon Compton, Howland Chamberlain, Harry Caesar, Wolf Muser, Kai Wulff, Roberto Contreras y Luis Contreras.

Poco dimpués d'a Guerra Civil d'os Estaus Unius, un choven de Texas, Karl Westover, mata accidentalment a su cunyau y fuye enta Mexico, a on troba a lo bandiu Barbarosa. Iste s'apiada d'él y li amuestra cómo sobrevivir y cómo emplegar as armas. A Karl el persiguen Floyd y Otto Pahmeyer, os chirmanos d'o muerto, ninviaus por su vengativo pai. Cuan s'amanan, Barbarosa y Karl els fan presos, pero Karl nomás fa que quitar-les las armas y els deixa marchar, asinas que tornan a perseguir-los. Ángel Morales y la suya banda capturan a Barbarosa y a Karl y Ángel dispara cntra Barbarosa, creyendo-lo muerto. Karl l'apedaca aparentment en una fuesa que deixa vueda sin cuerpo. Ángel ha capturau tamién a los chirmanos perseguidors, y los mata. Karl, con aduya de Barbarosa, se libera y fuye, pero ha deixau a Ángel enterrau con nomás que sobresalindo d'a tierra la suya cabeza, a la vegada que han robau toz os diners d'a banda. Barbarosa visita a su muller, Josefina de Zavala, que vive en o rancho de su pai Braulio. Iste odia a Barbarosa porque o día d'a voda mató accidentalment a un d'os suyos fillos y lo deixó coixo, y dende alabez ninvía succesivament a un choven Zavala ta que lo maten, pero dica l'inte Barbarosa ha sobreviviu matando-los a toz. Barbarosa y Karl tornan enta casa d'iste zaguero en Texas, a on aduya a la suya familia. Pero cuan o pai d'os tres muertos dispara contra Karl, mata a su pai y, encara que Karl ufre rematar asinas a baralla, se veye obligau a matar-lo ta defender-se. D'atra man, un d'os Zavala consigue matar a Barbarosa, pero iste li fa prometer a Karl que fará lo posible ta que la suya leyenda no remate asinas.

A cinta s'ambienta en os anyos 1870 en Texas en os Estaus Unius y en Mexico; y las suyas escenas se filmoron en Brackettville, Del Rio, El Paso, Fredericksburg, Lajitas, Terlingua y atros puestos de Texas, incluyindo-ie lo Parque Nacional Big Bend, y localizacions en Arizona, Nuevo Mexico y Utah.

## Elenco

## Se veiga tamién
* Cine en 1982.
* Cintas de 1982.

## Referencias

## Vinclos externos
*  ''Barbarosa'' en Internet Movie Database.

,
Los nuevos españoles

***Los nuevos españoles*** (títol orichinal en castellano, en aragonés ***Os nuevos espanyols***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 1974, dirichida por Roberto Bodegas seguntes un guión orichinak d'él mesmo, José Luis Dibildos y José Luis Garci, con una banda sonora orichinal de Carmelo A. Bernaola, una dirección de fotografía de Manuel Rojas, una producción cinematografica de José Luis Dibildos ta la productora cinematografica Ágata Films S.A.y un elenco d'actors d'o cual en fan parte José Sacristán, Antonio Ferrandis, Manuel Zarzo, Manuel Alexandre, Rafael Hernández, María Luisa San José, Amparo Soler Leal, María José Román, Montserrat Julió, María Kosty, William Layton y Claudia Gravy, entre d'atros actors.

Un grupo de personas treballa en as oficinas d'una companyía de seguros, clamada *Seguros La Confianza*. Bel día lis comunican que ha mercau l'empresa una companyía de seguros d'Estaus Unius, y sospeitan que lis darán palleta. Bien luego plegan los representants d'a nueva empresa, que prencipian a analizar a los suyos nuevos 109 treballadors, ta dimpués comunicar-lis que sí, que los suyos treballos los desenrollarán ordenadors y que nomás que 9 personas continarán en as oficinas, pero que con os atros 100 treballadors se formarán 20 equipos de 5 miembros cadaguno, que estarán entrenaus ta vender seguros, y que l'equipo que resulte ganador fará una estada de 6 meses en a seu central en Estaus Unius a on i fará un curso y que en tornar enta Espanya se converterán en chefes. Prencipia l'entrenamiento, a lo cudiau d'un estausunidense, y bien luego apareixen bellas diferencias de costumbres, pero a la fin l'equipo queda formau y marcha a conseguir seguros, sin saber que arriscan a suya vida en o proceso.

A cinta s'ambienta en a suya epoca actual (1974) en a ciudat de Madrit (Comunidat de Madrit), y las suyas escenas se filmoron en ixa mesma capital.

## Elenco

## Se veiga tamién
* Cine en 1974.
* Cintas de 1974.

## Referencias

## Vinclos externos
*  ''Los nuevos españoles'' en Internet Movie Database.
*  ''Kramer vs. Kramer'' en FilmAffinity.
La daga de Rasputín

***La daga de Rasputín*** (títol orichinal en castellano, en aragonés ***A daga de Rasputin***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 2011, dirichida por Jesús Bonilla seguntes un guión orichinal d'él mesmo y de Joaquín Andújar, con una banda sonora orichinal de Roque Baños, una dirección de fotografía de Juan Molina Temboury y una producción cinematografica d'Enrique Cerezo ta la suya productora cinematografica Enrique Cerezo Producciones Cinematográficas y ta Telecinco Cinema. Fan parte de l'elenco d'a cinta Jesús Bonilla, Antonio Molero, Andrés Pajares, Antonio Resines, Carolina Bang, Mario Pardo, María Barranco, Juan Luis Galiardo y Alberto Chaves, entre d'atros actors.

Una daga forchada en l'Antigo Echipto atorga uns poders excepcionals a lo suyo poseyedor. Grans feguras d'a historia en han estau propietarias, como Chulio César, Atila u Napoleón Bonaparte. Lo suyo zaguer poseyedor estió Grigori Rasputin, y dende la suya muerte la daga ye desapareixida. Pero en 2011 a mafia rusa identifica en una garchola de Madrit a Jacinto, portador d'una anomalía chenetica que el vincla con o rastro d'a daga. Ixa información plega enta lo cheneral Krilenco, un nostalchico d'a Unión Sovietica, que fa servir os suyos contactos con Zadkin, actualment un mafioso pero d'antes mas vinclaus a los servicios secretos, ta que consiga la liberación de Jacinto. Pero iste, que sospeita lo que s'escayece, se niega a marchar d'a garchola y provoca un incendio en a mesma, con o resultau de que el tresladan enta una garchola de maxima seguredat chunto con "Papeles" y "Araña", dos presos que s'han trobau en bel meyo de l'incident. Os rusos fan servir un helicoptero ta secuestrar a la furgoneta policial que els treslada y se levan a Jacinto, pero "Papeles" y "Araña" consiguen liberar-lo. "Papeles" leva a Jacinto enta un psicoanalista ta descubrir as memorias de Jacinto, trobando que la daga puet estar en un orfanato en Rusia, asinas que marchan toz tres, con a muller y la filla de "Papeles", enta Rusia, encara que Jacinto no ha saliu encara d'a hipnosi que li han provocau y contina estando un nino chicot, con un comportamiento propio d'un nino. En Rusia troban a Ludmila, qui conduz un taxi y accepta aduyar-los, pero lo que no saben ye que Ludmila en realidat ye la filla de Zadkin.

A cinta s'ambienta en a suya epoca actual (2011) en Madrit (Comunidat de Madrit) en Espanya y en Rusia; y las suyas escenas se filmoron en Madrit (Comunidat de Madrit) en Espanya y en Moscú en Rusia.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''La daga de Rasputín'' en Internet Movie Database.
*  ''La daga de Rasputín'' en FilmAffinity.
Alexander Skarsgård

**Alexander Johan Hjalmar Skarsgård**, naixiu d'o barrio de Vällingby (Estocolmo, condau d'Estocolmo, Suecia) lo 25 d'agosto de 1976, ye un actor sueco, activo en o cine sueco y posteriorment en o cine internacional dende meyaus d'os anyos 1980 y con cuantos premios recibius mientres a suya carrera cinematografica. Ye fillo de l'actor Stellan Skarsgård, chirmano d'os actors Gustaf Skarsgård, Bill Skarsgård y Valter Skarsgård y chirmanastro de l'actor Kolbjörn Skarsgård.

D'entre la suya filmografía, pueden mencionar-se bellas cintas a on i ha treballau, como *[[Åke och hans värld]]* (1984, Allan Edwall), *[[Vingar av glas]]* (2000, Reza Bagher), *[[Zoolander]]* (2001, Ben Stiller), *[[The Last Drop]]* (2006, Colin Teague), *[[Puss]]* (2010, Johan Kling), *[[Battleship (cinta)|Battleship]]* (2012, Peter Berg), *[[The Diary of a Teenage Girl]]* (2015, Marielle Heller), *[[The Legend of Tarzan (cinta)|The Legend of Tarzan]]* (2016, David Yates), *[[Long Shot (cinta de 2019)|Long Shot]]* (2019, Jonathan Levine), *[[Godzilla vs. Kong]]* (2021, Adam Wingard), u *[[Pillion (cinta)|Pillion]]* (2025, Harry Lighton).

## Filmografía
### Cintas

### Series de televisión

## Premios
En 2019, mientres a 77<sup>ena</sup> edición d'os Premios Globos d'Oro, recibió un Premio Globo d'Oro a lo Millor Actor Segundario en Serie de Televisión, Miniserie u Telefilm por a suya actuación en a miniserie de televisión *[[Chernobyl (miniserie)|Chernobyl]]*,dirichida por Johan Renck.

L'anyo 2024, en a 81<sup>ena</sup> edición d'os Premios Globos d'Oro, fue nominau a lo Premio Globo d'Oro a lo Millor Actor Segundario en Serie de Televisión, Miniserie u Telefilm por a suya interpretación en a serie de televisión *[[Succession (serie de televisión)|Succession]]*.

## Referencias

## Se veiga tamién
* Cintas interpretadas por Alexander Skarsgård.

## Vinclos externos

*  Alexander Skarsgård en Internet Movie Database.
Soběslav

**Soběslav** (en alemán *Sobieslau* u *Sobeslau*) ye una ciudat d'a Republica Checa con una población de 6.966 habitants en 2023. Se troba en a rechión de Bohemia Meridional.

## Vinclos externos

## Referencias
Yaphet Kotto

**Yaphet Kotto** (nombre artistico de **Frederick Samuel Kotto**, naixiu de Nueva York (Nueva York, Estaus Unius) o 15 de noviembre de 1939 y muerto lo 15 de marzo de 2021 en Manila (Rechión d'a Capital Nacional, Filipinas), estió un actor estausunidense, activo en o mundo d'o cine estausunidense dende meyaus d'os anyos 1960 dica meyaus d'os anyos 2010

D'entre la suya filmografía, se pueden mencionar bellas d'as suyas interpretacions en cintas como *[[The Thomas Crown Affair (cinta de 1968)|The Thomas Crown Affair]]* (1968, Norman Jewison), *[[Live and Let Die (cinta)|Live and Let Die]]* (1973, Guy Hamilton), *[[Sharks' Treasure]]* (1975, Cornel Wilde), *[[Alien (cinta)|Alien]]* (1979, Ridley Scott), *[[Brubaker]]* (1980, Stuart Rosenberg), *[[The Park Is Mine (cinta de 1985)|The Park Is Mine]]* (1985, Steven Hilliard Stern), *[[Midnight Run]]* (1988, Martin Brest), *[[Freddy's Dead: The Final Nightmare]]* (1991, Rachel Talalay), *[[Extreme Justice (cinta)|Extreme Justice]]* (1993, Mark L. Lester), u *[[Witless Protection]]* (2008, Charles Robert Carner).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Yaphet Kotto.

## Vinclos externos

*  Yaphet Kotto en Internet Movie Database.
*  Yaphet Kotto en Internet Broadway Database.
*  Yaphet Kotto en Find a Grave.
Robert Culp

**Robert Martin Culp**, naixiu d'Oakland (California, Estaus Unius) o 16 d'agosto de 1930 y muerto en Los Angeles (California, Estaus Unius) o 24 de marzo de 2010, estió un actor y guionista estausunidense, activo en o cine estausunidense dende meyaus d'os anyos 1950 dica la suya muerte. Ye lo pai de l'actor y director cinematografico Joseph Culp y tamién ye avuelo d'o rapero Bones.

Encara que la mayotr parte d'a suya carrera artistica s'escaició en series de televisión, d'entre la suya filmografía como actor pueden mencionar.se bellas cintas como *[[Rhino!]]* (1964, Ivan Tors), *[[Hannie Caulder]]* (1971, Burt Kennedy), *[[A Name for Evil]]* (1973, Bernard Girard), *[[Breaking Point (cinta de 1976)|Breaking Point]]* (1976, Bob Clark), *[[Combat Academy]]* (1986, Paul W. Shapiro), *[[The Pelican Brief (cinta)|The Pelican Brief]]* (1993, Alan J. Pakula), *[[Most Wanted (cinta de 1997)|Most Wanted]]* (1997, David Glenn Hogan), *[[Hunger (cinta de 2001)|Hunger]]* (2001, Maria Giese), u *[[Santa's Slay]]* (2005, David Steiman).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Robert Culp.

## Vinclos externos

*  Robert Culp en Internet Movie Database.
Lista de comunas de Mosela

Lista d'as 725 comunas d'o departamento de Mosela por orden alfabetico, con o suyo codigo INSEE y o suyo codigo postal prencipal:

## Se veiga tamién
* Cantons de Mosela
Karlovy Vary

**Karlovy Vary** (en alemán *Karlsbad*) ye una ciudat estatutaria d'a Republica Checa con una población de 49.043 habitants en 2023. Ye la capital d'a rechión de Karlovy Vary.

## Vinclos externos

## Referencias
Frederic Forrest

**	Frederic Fenimore Forrest Jr.**, naixiu de Waxahachie (Texas, Estaus Unius) o 23 d'aviento de 1936 y muerto en Santa Monica (California, Estaus Unius) o 23 de chunio de 2023, estió un actor estausunidense, activo en o cine estausunidense dende meyaus d'os anyos 1960 dica meyaus d'os anyos 2000, y que recibió bels premios y nominacions mientres a suya carrera interpretativa.

D'entre la suya filmografía como actor, pueden mencionar-se bellas cintas, como por eixemplo *[[When the Legends Die]]* (1963, Hal Borland), *[[Permission to Kill]]* (1975, Cyril Frankel), *[[The Missouri Breaks]]* (1976, Arthur Penn), *[[Apocalypse Now]]* (1979, Francis Ford Coppola), *[[The Rose (cinta)|The Rose]]* (1979, Mark Rydell), *[[Where Are the Children?]]* (1986, Bruce Malmuth), ** (1988, Francis Ford Coppola), *[[Music Box (cinta)|Music Box]]* (1989, Costa-Gavras), *[[Falling Down]]* (1993, Joel Schumacher), *[[The End of Violence]]* (1997, Wim Wenders), *[[A Piece of Eden]]* (2000, John D. Hancock), u *[[All the King's Men (cinta de 2006)|All the King's Men]]* (2006, Steven Zaillian).

## Filmografía
### Cintas

### Series de televisión

## Premios
En 1973, mientres a 30<sup>ena</sup> edición d'os Premios Globos d'Oro, recibió una nominación a lo Premio Globo d'Oro a la Millor Estrela Emerchent Masculina por o suyo papel en *[[When the Legends Die]]*, una cinta dirichida por Hal Borland.

En 1980, mientres a 52<sup>ena</sup> edición d'os Premios Oscar, fur nominau a lo Premio Oscar a lo Millor Actor Segundario por a suya interpretación en a cinta *[[The Rose (cinta)|The Rose]]*, dirichida por Mark Rydell. Por a suya actuación en ista mesma cinta ya yeba recibiu tamién una nominación a lo Premio Globo d'Oro a lo Millor Actor Segundario en ixe mesmo anyo, mientres a 37<sup>ena</sup> edición d'os Premios Globos d'Oro

## Referencias

## Se veiga tamién
* Cintas interpretadas por Frederic Forrest.

## Vinclos externos

*  Frederic Forrest en Internet Movie Database.
Guy Stockwell

**Guy Stockwell** (nombre artistico de **Harry Guy Stockwell**), naixiu de Nueva York (Nueva York, Estaus Unius) o 16 de noviembre de 1933 y muerto en Prescott (Arizona, Estaus Unius) o 6 de febrero de 2002, estió un actor estausunidense, activo en o cine estausunidense dende meyaus d'os anyos 1940 dica primerías d'os anyos 1990. Yera fillo de l'actor Harry Stockwell y chirmano de l'actor Dean Stockwell.

D'entre la suya filmografía como actor, pueden mencionar-se bellas cintas, como por eixemplo *[[Las tres espadas del Zorro]]* (1963, Ricardo Blasco), *[[The War Lord]]* (1965, Franklin J. Schaffner), *[[The Plainsman (cinta de 1966)|The Plainsman]]* (1966, David Lowell Rich), *[[Beau Geste (cinta de 1966)|Beau Geste]]* (1966, Douglas Heyes), *[[Tobruk (cinta de 1967)|Tobruk]]* (1967, Arthur Hiller), *[[In Enemy Country]]* (1968, Harry Keller), *[[The Disappearance of Flight 412]]* (1974, Jud Taylor), *[[The Forty Days of Musa Dagh (cinta)|The Forty Days of Musa Dagh]]* (1982, Sarky Mouradian), u *[[Santa Sangre]]* (1989, Alejandro Jodorowsky).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Guy Stockwell.

## Vinclos externos

*  Guy Stockwell en Internet Movie Database.
*  Guy Stockwell en Internet Broadway Database.
James Fleet

**James Edward Fleet**, naixiu de Bilston (Midlands de l'Ueste, Reino Uniu) l'11 de marzo de 1952, ye un actor britanico, activo en o cine britanico dende finals d'os anyos 1970.

D'entre la suya filmografía, pueden mencionar-se las suyas interpretacions en bellas cintas, como por eixemplo *[[Defence of the Realm]]* (1986, David Drury), *[[Four Weddings and a Funeral]]* (1994, Mike Newell), *[[Sense and Sensibility (cinta de 1995)|Sense and Sensibility]]* (1995, Ang Lee), *[[Kevin & Perry Go Large]]* (2000, Ed Bye), *[[Al sur de Granada]]* (2003, Fernando Colomo), *[[The Phantom of the Opera (cinta de 2004)|The Phantom of the Opera]]* (2004, Joel Schumacher), *[[Lady Godiva: Back in the Saddle]]* (2007, Baz Taylor), *[[Love & Friendship]]* (2016, Whit Stillman), *[[Operation Mincemeat (cinta)|Operation Mincemeat]]* (2021, John Madden), u *[[My Mother's Wedding]]* (2023, Kristin Scott Thomas).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por James Fleet.

## Vinclos externos
*  James Fleet en Internet Movie Database.
Bill Paxton

**Bill Paxton** (nombre artistico de **William Paxton**), naixiu de Fort Worth (Texas, Estaus Unius) o 17 de mayo de 1955 y muerto lo 25 de febrero de 2017 en Los Angeles (California, Estaus Unius), estió un actor, director cinematografico y musico estausunidense, activo en o mundo d'o cine estausunidense dende meyaus d'os anyos 1970 dica la suya muerte. Ye lo pai de l'actor James Paxton y yera tartaranieto d'o militar confederau Elisha F. Paxton.

D'entre la suya filmografía pueden citar-se bellas cintas a on i ha treballau, como por eixemplo *[[Stripes (cinta)|Stripes]]* (1981, Ivan Reitman), *[[The Terminator]]* (1984, James Cameron), *[[Commando (cinta de 1985)|Commando]]* (1985, Mark L. Lester), *[[Aliens]]* (1986, James Cameron), *[[Predator 2]]* (1990, Stephen Hopkins), *[[Indian Summer (cinta de 1993)|Indian Summer]]* (1993, Mike Binder), *[[True Lies]]* (1994, James Cameron), *[[Apollo 13 (cinta)|Apollo 13]]* (1995, Ron Howard), *[[Twister (cinta de 1996)|Twister]]* (1996, Jan de Bont), *[[Titanic (cinta de 1997)|Titanic]]* (1997, James Cameron), *[[U-571 (cinta)|U-571]]* (2000, Jonathan Mostow), *[[Thunderbirds (cinta de 2004)|Thunderbirds]]* (2004, Jonathan Frakes), *[[Shanghai Calling]]* (2012, Daniel Hsia), *[[Edge of Tomorrow]]* (2014, Doug Liman), u *[[The Circle (cinta de 2017)|The Circle]]* (2017, James Ponsoldt).

## Filmografía
### Cintas

### Series de televisión

## Premios
En 1999, mientras a 56<sup>ena</sup> edición d'os Premios Globos d'Oro, recibió una nominación a lo Premio Globo d'Oro a lo Millor Actor en Miniserie de Televisión u Telefilm' por o suyo papel en *[[A Bright Shining Lie (cinta)|A Bright Shining Lie]]*, un telefilm dirichido por Terry George.

L'anyo 2007 fue nominau a lo Premio Globo d'Oro a lo Millor Actor en Serie de Televisión Dramatica por a suya actuación en a serie de televisión *[[Big Love]]*, en a 64<sup>ena</sup> edición d'os Premios Globos d'Oro; tornando a estar nominau l'anyo siguient, 2008, en 65<sup>ena</sup> edición d'os mencionaus premios, por a suya interpretación en a mesma serie; y encara una tercera begada dps anyos dimpués, en 2010, mientres a 67<sup>ena</sup> edición, por exactament o mesmo papel en a mesma serie.

## Referencias

## Se veiga tamién
* Cintas interpretadas por Bill Paxton.

## Vinclos externos

*  Bill Paxton en Internet Movie Database.
*  Bill Paxton en Discogs.
Death Hunt

***Death Hunt*** (títol orichinal en anglés, en aragonés ***Caza mortal***, estrenada en Aragón con o títol en castellano de ***Caza salvaje***, en aragonés ***Caza salvache***) ye una cinta de cine estausunidense de cine de western policiaco d'aventuras estrenada l'anyo 1981, dirichida por Peter R. Hunt seguntes un guión orichinal de Michael Grais y Mark Victor, con una banda sonora orichinal de Jerrold Immel, una dirección de fotografía de James Devis y una producción cinematografica de Murray Shostak ta la productora cinematografica Golden Harvest. Conta con un elenco formau por, entre d'atros actors, Charles Bronson, Lee Marvin, Andrew Stevens, Carl Weathers, Ed Lauter, Scott Hylands, Angie Dickinson, Henry Beckman, William Sanderson, Jon Cedar, James O'Connell, Len Lesser, Maury Chaykin, August Schellenberg, Dick Davalos, Denis Lacroix y Tantoo Cardinal.

En 1931 en o Yukón (Canadá) Albert Johnson ye un trampero estausunidense que troba una baralla de cans, a on bi ha un pastor alemán grieument feriu y se lo leva, pagado-le 200 dólars a Hazel, o suyo propietario. Hazel dimpués afirma que lo li ha robau y recluta a un grupo d'amigos que tiroteyan a cabanya de Johnson. Cuan iste torna los disparos, mata a un d'éls y, amás, a chent creye que ye lo "trampero barrenau", un asasino en serie que mata tramperos solitarios ta robar-lis os suyos dients d'oro. A persecución ye a lo cudiau d'o sarchento Edgar Millen, d'a Policía Amontada de Canadá. Millen ye un personache bien humano, pero a rebronco marcha con un grupo d'hombres enta la cabanya de Johnson. Cuan un d'os acompanyants dispara, prencipia un tiroteyo a on mueren una part d'os asaltants, pero Johnson consigue fuyir, perseguii por Johnson, acompanyau d'un rastero y d'un choven achent recient incorporau. Como s'ha estendillau a ideya de que ye lo "trampero barrenau" y amás s'ufren 1.000 dólars de recompensa por él, son cuantos os grupos de tramperos que se chunen a la persecución, con Johnson dirichindo-se enta un paso de montanya que el conducirá enta Alaska, a on no el podrán seguir.

A cinta s'ambienta en l'anyo 1931 en o Yukón (Canadá), y las suyas escenas se filmoron en Albuquerque y atras localizacions en Nuevo Mexico (incluyindo-ie la Selva Nacional Cibola) en Estaus Unius y en Banff, Canmore, Drumheller y atras localizacions en Alberta en Canadá.

## Elenco

## Se veiga tamién
* Cine en 1981.
* Cintas de 1981.

## Referencias

## Vinclos externos
*  ''Death Hunt'' en Internet Movie Database.
*  ''Death Hunt'' en Rotten Tomatoes.
El hombre de Río Malo

***El hombre de Río Malo*** (títol orichinal en castellano, en aragonés ***L'hombre de Río Malo***, estrenada en Aragón con o suyo títol orichinal) ye una cinta de cine de western comico-dramatico d'aventuras coproducida por o cine espanyol, o cine italiano y lo cine francés, estrenada l'anyo 1971, dirichida por Eugenio Martín seguntes un guión orichinal d'él mesmo y de Philip Yordan, con una banda sonora orichinal de Waldo de los Ríos y Tony Duhig, una dirección de fotografía d'Alejandro Ulloa y una producción cinematografica de Bernard Gordon ta las productoras International Apollo Films, Les Productions Jacques Roitfeld y Zurbano Films. Conta con un elenco d'actors d'o cual en fan parte, entre d'atros, Lee Van Cleef, Gina Lollobrigida, James Mason, Simón Andreu, Diana Lorys, Sergio Fantoni, Jess Hahn y Luis Rivera.

Roy King diriche una banda adedicada a enganyuzar mesmo a los rebels mexicanos que a lo Gubierno de Mexico. Bel día roban un banco y fuyen en tren, a on Roy conoix a Alicia, una misteriosa y polidisma muller. Enamorau d'ella, se casan, pero nomás fan que casar-se y Alicia fuye con o millonario botín. Cuan dimpués Roy plega en enta la muga de Mexico, troba una atra vegada a Alicia, ista vegada casada con Francisco Montero, propietario d'un casino en o río. Pero Alicia convence a toz dos ta partecipar en un plan arrisgau: han de colaborar ta aduyar a un líder rebel a destruyir un almagacén d'armas de l'exercito federal, porque lo rebel ufre un millón de dólars a qui lo consiga. Pero malas que plegan enta Mexico descubren que sí, que la recompensa ye real, pero que lo líder revolucionario ye una mica barrenau y que, amás, o treballo no yeta tan fácil como inicialment pareixeba. Ta completar, Alicia no se contenta con nomás que dos marius, mas encara si bi ha un millón de dólars de premio.

A cinta s'ambienta en os anyos 1910 en Mexico mientres a Revolución Mexicana, y las suyas escenas se filmoron en Colmenar Viejo (Comunidat de Madrit) y localizacions en Castiella-La Mancha, amás d'en os Estudios Madrid Film y los Estudios Madrid 70 en a ciudat de Madrit, tamién en a Comunidat de Madrit.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''El hombre de Río Malo'' en Internet Movie Database.
*  ''El hombre de Río Malo'' en FilmAffinity.
La patria chica (cinta)

:*Iste articlo ye sobre una cinta espanyola de cine musical; ta atros usos, se veiga *'La patria chica***.


***La patria chica*** (títol orichinal en [[Idioma castellano|castellano]], en [[Idioma aragonés|aragonés]] ***A terreta**', estrenada en Aragón con o suyo títol orichinal) ye una cinta de cine espanyol de cine de drama musical estrenada l'anyo 1943, dirichida por Fernando Delgado de Lara seguntes un guió adaptau por Fernando Delgado de Lara (basau en *[[La patria chica (zarzuela)|La patria chica]]*, una zarzuela de Serafín Álvarez Quintero y Joaquín Álvarez Quintero estrenada en 1907), con una dirección de fotografía de Hans Scheib y una producción cinematografica ta la productora cinematografica Marta Films. Conta con un elenco d'o cual en fan parte, entre d'atros actors, Estrellita Castro, Pedro Terol, Pilar Soler, Maruja Tamayo, Félix de Pomés, Juan Calvo, Salvador Soler Marí, Emilio Santiago y Casimiro Hurtado.

Pastora ye una cantaire de Sevilla que se i ye formando en una academia d'a on ye la prencipal alumna, y suenia con a fama. Creye que li puet plegar a traviés de l'obra d'un pintor local, pero iste li diz que li han ufriu muit buenas perspectivas en París y que marcha enta Francia. Pastora alavez decide acceptar una oferta d'un empresario ta cantar tamién en París, pero lo problema ye que como ella no heba plegau enta l'entrevista, han contractau a una academia rival d'a suya. Atamas d'xo, gracias a las suyas cualidaz como cantaire, enamplan o contracto enta ella y lo suyo mayestro y tot o grupo marcha enta París. Malas que i plegan els instalan en una pensión chunto con un grupo d'aragoneses cantaires i bailarins d'ixota aragonesa. Mariano, lo cantaire aragonés, bien luego s'enamora de Pastora pero lo problema ye que l'empresario que els ha contractau tien problemas con a chusticia y els deixa albandonaus, sin diners ta remanir-ie ni ta marchar. Con a menaza dencima, Pastora marcha a demanar aduya a lo suyo amigo pintor, pero con qui iste contacta no lis consigue cosa. A la fin, Pastora accepta casar-se con un cabalero francés a qui ha conoixiu a traviés d'o pintor, que accepta pagar o viache de tornada de tot o grupo a cambio. Pero malas que Mariano deduz cual ye la condición ta que éls puedan tornar, se niega.

A cinta s'ambienta en 1907 en Sevilla en Espanya y en París en Francia; y las suyas escenas se filmoron en Sevilla (Andalucía) en Espanya y en París en Francia, amás d'en os Estudios C.E.A. en Madrit (Comunidat de Madrit), tamién en Espanya.

## Elenco

## Se veiga tamién
* Cine en 1943.
* Cintas de 1943.

## Referencias

## Vinclos externos
*  ''La patria chica'' en Internet Movie Database.
*  ''La patria chica'' en FilmAffinity.
Achun

**Achun** ye una localidat y comuna francesa situada en o departamento de Nièvre, en a rechión de Borgonya-Franco Condau.

## Demografia
Lista de comunas de Mosa

Lista d'as 499 comunas d'o departamento de Mosa por orden alfabetico, con o suyo codigo INSEE y o suyo codigo postal prencipal:

## Se veiga tamién
* Cantons de Mosa
Io sto con gli ippopotami

***Io sto con gli ippopotami*** (títol orichinal en italiano, en aragonés ***Soi con os hipopotamos***, estrenada en Aragón co o suyo títol traduciu enta lo castellano como ***Estoy con los hipopótamos***') ye una cinta de cine de comedia d'aventuras d'acción coproducida por o cine italiano y lo cine alemán estrenada l'anyo 1979, dirichida por Italo Zingarelli seguntes un guión orichinal d'él mesmo y de Barbara Alberti, Amedeo Pagani y Vincenzo Mannino, con una banda sonora orichinal de Walter Rizzati, una dirección de fotografía d'Aiace Parolin, una producción cinematografica de Vincent G. Cox y Roberto Palaggi ta la productora cinematografica Zadar Film y un elenco d'actors d'o cual en fan parte, entre d'atros, Terence Hill, Bud Spencer, Joe Bugner, May Dlamini, Dawn Jürgens, Malcolm Kirk, Ben Masinga, Les Marcowitz, Johan Naude, Nick Van Rensburg, Hugh Rouse, Mike Schutte, Kosie Smith, Joseph Szucs y Sandy Nkomo.

En 1950, Tom organiza un safari en o territorio de Rhodesia, pero en estar amnant d'os animals no lis proporciona a los miembros d'o safari so que armas de fogueyo. Os problemas prencipian en plegar-ie lo suyo primo Slim. Toz dos han estau criaus pos una muller de Zimbawbe en quedar popiellos, pero la relación no ye buena entre éls. Atamas d'ico, prencipian a colaborar ta rebifar-se contra Jack Ormond, un traficant de vori. Y, especialment, ta liberar a los animals que Ormond tiene retenius en un basco que ha de baixar por o río Zambeze y los ha de levar eta Canadá, a lon conta con fer a suya venda.

A cinta s'ambienta en 1950 en l'actual Zimbabwe, y las suyas escenas se filmoron en Johannesburgo y Pretoria (Gauteng) en Sudafrica.

*Io sto con gli ippopotami* ye una cinta que ha recibiu bels premios y nominacions, encara que garra d'éls no fa parte d'o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1979.
* Cintas de 1979.

## Referencias

## Vinclos externos
*  ''Io sto con gli ippopotami'' en Internet Movie Database.
*  ''Io sto con gli ippopotami'' en Rotten Tomatoes.
The Edge (cinta de 1997)

:*Iste ye un articlo sobre una cinta d'aventuras y intriga canado-estausunidense estrenada en 1997; ta atros usos, se veiga *'The Edge***.


***The Edge*** (títol orichinal en [[Idioma anglés|anglés]], en [[Idioma aragonés|aragonés]] ***O canto***, estrenada en [[Aragón]] con o títol en [[Idioma castellano|castellano]] d***'El desafío***, en aragonés ***O desafío**') ye una cinta de cine d'aventuras d'intriga d'acción coproducida por o cine estausunidense y lo cine canadiense y estrenada l'anyo 1997, dirichida por Lee Tamahori seguntes un guión orichinal de David Mamet, con una banda sonora orichinal de Jerry Goldsmith, una dirección de fotografía de Donald McAlpine y una producción cinematografica d'Art Linson ta la suya productora cinematografica Art Linson Productions. Conta con un elenco d'o cual en fan parte, entre d'atros actors, Anthony Hopkins, Alec Baldwin, Harold Perrineau, Elle Macpherson, L.Q. Jones, Kathleen Wilhoite, David Lindstedt, Mark Kiely, Eli Gabay, Larry Musser, Gordon Tootoosis y Kelsa Kinsly.

Charles Morse, un multimillonario estausunidense, plega enta un lugar de vacacions remoto en Alaska con su muller Mickey, una modelo y un equipo de fotografos. Se li fa una fiesta de cumpleanyos a on i veye a Mickey coquetiando con Bob Green, o fotografo chefe. Ta una sesión fotografica quieren contactar con Jack Hawk, un cazador local, y Charles, Bob y Stephen (l'asistent de Bob) marchan en una avioneta camín d'o lugar a on se i troba Jack ta charrar con él, pero tienen un accident con una bandada d'aus y l'avión caye en un laco, morindo lo piloto. Charles, Bob y Stephen plegan enta l'oriella d'o laco. Pasan ixa nueit en o puesto pero de maitín marchan enta lo sud. Troban un gran onso Kodiak que los persigue, y en a persecución Bob salva a Charles, cosa que li fa dubdar a iste sobre lo suyo pensamiento anterior de que quereba matar-lo ta conseguir a Mickey. Descubren que han caminau tot o día en cerclo, tornando de nuevo enta lo lugar de l'accident, y ixa nueit Stephen se fiere en una garra. De nueit l'onso ha odorau a sangre d'a ferida y i plega, devorando a Stephen. Charles y Bob consiguen fuyir pero bien luego Charles para cuenta de que l'onso els perseguirá de contino y de que la suya sola posibilidat de supervivencia ye matando-lo. Consiguen matar a l'onso, pero ixa mesma nueit Charles decubre que sí, que Mickey l'ha enganyau con Bob y que iste planeya asasinar-lo.

A cinta s'ambienta en a suya epoca actual (1997) en Alaska en os Estaus Unius; y las suyas escenas se filmoron en Canmore, Edmonton, o Parque Nacional Banff y en atros puestos d'Alberta, y en Golden, o Parque Nacional Yoho y atros puestos de Columbia Britanica en Canadá, amás d'en os Allarcom Studios tamién en Edmonton.

*The Edge* ye una cinta que ha recibiu bellas nominacions a bel premio, pero no a garra premio que fese parte d'o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1997.
* Cintas de 1997.

## Referencias

## Vinclos externos
*  ''The Edge'' en Internet Movie Database.
Éply

**Eply** ye una localidat y comuna francesa situada en o departamento de Meurthe y Mosela, en a rechión de Gran Este.

## Demografia
Alaska (cinta de 1996)

:*Iste articlo ye sobre una cinta estausunidense de cine d'aventuras estrenada l'anyo 1996; ta atros usos, se veiga *'Alaska (desambigación)***.


***Alaska**' (títol orichinal, estrenada en Aragón con o suyo títol orichinal) ye una cinta de cine estausunidense de cine d'aventuras estrenada l'anyo 1996, dirichida por Fraser Clarke Heston seguntes un guión orichinal d'Andy Burg y Scott Myers, con una banda sonora orichinal de Reg Powell, una dirección de fotografía de Tony Westman y una producción cinematografica de Carol Fuchs y Andy Burg ta las productoras Columbia Pictures, Castle Rock Entertainment y Fuchs/Burg Productions. Conta con un elenco d'o cual en fan parte, entre d'atros, os actors Thora Birch, Vincent Kartheiser, Dirk Benedict, Charlton Heston, Duncan Fraser, Gordon Tootoosis, Ben Cardinal, Ryan Kent, Don S. Davis, Dolly Madsen, Stephen E. Miller, Byron Chief-Moon, Kristin Lehman y Adrien Dorval.

Jake Barnes ha quedau viduo y ha deixau o suyo treballo en una gran companyía ta treballar en Alaska en pilotando un chicot avión ta la Quincy Air Service repartindo papel hichienico por os lugars d'Alaska. Colin Perry y lo Sr. Koontz son dos cazadors ceperos que matan a una onsa polar y roban a lo suyo onset ta vender-lo a un client de Hong Kong. Jake tien dos fillos, Jessie y Sean; Jessie s'ha adaptau bien a lo cambio de vida en tresladar-se enta Alaska, pero Sean fa de menos a su mai y a la suya vida anterior. Cuan Jake recibe un aviso d'emerchencia marcha con a suya avioneta, pero padeixe un accident amán de Devils Thumb y los servicios de busca no el troban. Jessie y Sean, frustraus y convencius de que contina vivo, marchan en a suya busca en kayak por o golfo d'Alaska. Troban o campamento d'os cazadors y veyen a l'onset zarrau en una gaviola con a piel de su mai muerta y el liberan. Cuan os cazadors veyen que no ye l'onset, siguen a los ninos y los carranyan. A lo día siguient, Jessie y Sean continan a busca de su pai, y los sigue l'onset, con Perry y Koonts dezaga de l'onset. Un helicoptero busca a los ninos y troba a los cazadors, que dicen a lo piloto que los ninos han desapareixiu en as auguas, a la vegada que han amagau o suyo kayak. Os ninos troban a Chip (un amigo de Jessie) y a su avuelo Ben, que los salvan en o río, y continan o camín, ya chunto con l'onset, pero Perry y Koontz disparan contra l'onset un dardo tranquilizant y se lo levan en un helicoptero, pero dispierta en o vuelo y ixo li permite escapar, marchando en busca d'os ninos, que ya son os suyos amigos, que a la fin han trobau a Jake.

A cinta s'ambienta en a suya epoca actual (1996) en Alaska, y las suyas escenas se filmoron en localizacions en Alaska en os Estaus Unius y en Columbia Britanica (incuyindo-ie Vancouver) en Canadá.

Ye una cinta que ha recibiu bellas nominacions a bels premios, encara que garra de ditas nominacions no lo ye a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1996.
* Cintas de 1996.

## Referencias

## Vinclos externos
*  ''Alaska'' en Internet Movie Database.
Avernes

**Avernes** ye una localidat y comuna francesa situada en o departamento d'a Val de l'Oise, en a rechión d'a Isla de Francia.
Hradec Králové

**Hradec Králové** (en alemán *Königgrätz*) ye una ciudat estatutaria d'a Republica Checa con una población de 93.506 habitants en 2023. Ye la capital d'a rechión de Hradec Králové.

## Vinclos externos

## Referencias
Trutnov

**Trutnov** (en alemán *Trautenau*) ye una ciudat d'a Republica Checa con una población de 29.660 habitants en 2023. Se troba en a rechión de Hradec Králové.

## Vinclos externos

## Referencias
21.000 palabras (Un capezuto e dos collons)

***21.000 palabras (Un capezuto e dos collons)*** ye una cinta aragonesa de l'anyo 2025 de cine documental dirichida por Maxi Campo que que conta lo treballo que realiza Ánchel Loís Saludas pa completar o suyo diccionario d'aragonés d'a variedat belsetana.

## Se veiga tamién
* Cine en 2025.
* Cintas de 2025.

## Referencias

## Vinclos externos
*  ''21.000 PALABRAS (Un capezuto e dos collons)'' en Verkami.